section_heading: Povijest
paragraph_text: Od 1989. god. i pada komunizma u Slovačkoj, Poljskoj i Mađarskoj, Rusini traže kulturnu autonomiju. Od 1990. – 1991. osnovana je nova kulturna organizacija u svakoj zemlji gdje Rusini žive kao manjina: Rusinska obroda u Slovačkoj, Udruženje Lemka u Poljskoj, Udruženje Rusina u Mađarskoj, Prijatelji Potkarpatske Rusi u Češkoj, Ruska matka u Jugoslaviji. U Hrvatskoj, nažalost, udruženje nije samostalno i zove se Savez Rusina i Ukrajinaca RH, što je u suprotnosti s onim za što se zalažu Rusini u ostalim zemljama u kojima žive. (Do 1968. Rusini su u okviru prijašnjih Jugoslavija doseljeni prije 250 god. imali svoja samostalna udruženja, a 1968.god osniva se Savez Rusina i Ukrajinaca, koji danas čine: Kulturno-prosvjetno društvo Rusina i Ukrajinaca -Zagreb, Kulturno prosvjetno društvo Ukrajinaca Karpati-Lipovljani, Kulturno-prosvjetno društvo Ukrajina-Slavonski Brod, Kulturno društvo Rusina i Ukrajinaca -Vinkovci, Kulturno-umjetničko društvo Rusina i Ukrajinaca -Osijek, Kulturno-umjetničko društvo Osif Kostelnik -Vukovar, Kulturno-umjetničko društvo Jakim Hardi -Petrovci, Kulturno -umjetničko društvo Jakim Govlja Mikluševci.